
I. Представяне 
Една от  важните  задачи на културно-музикална програма „Христо Ботев“  е създаването на  детско-юношески предавания, които образоват, възпитават, развличат и провокират  творческия потенциал на  българските деца. Част от тази дългогодишна традиция е Националния  конкурс за детско литературно творчество „Искри“, който се провежда за 34 път.  

Това е най-старият и най-авторитетният литературен конкурс за деца в България. Всяка година през него преминават творби на над 300 деца, не само от България, а и на българчета, живеещи извън пределите на страната (Молдова, Украйна, Бесарабия, Западните покрайнини, Германия, Австрия, САЩ). Участници в него са били  много от младите български поети, белетристи и публицисти.
II.         Статут

1. Цели на конкурса

• Засилване интереса на учениците към литературата

• Насърчаване на творческия потенциал и въображение у децата

• Подобряване на уменията им за комуникация, участие в конкурси и срещи с публика

• Повишаване нивото на писане и литературна грамотност, създаване на навици за самостоятелна работа.

2.          Целеви групи

• Ученици от I до X клас от всички училища на територията на Република България

• Ученици от I до X клас от българските училища в чужбина

Участниците се групират в две възрастови групи:

• Първа възрастова група –  от I до VI клас 

• Втора възрастова група – от VI до X клас. 
3.2        Категории

Конкурсът не задава ограничения в темите и жанровете - допускат се всички възможни жанрове, в които искат да  творят децата – от стихове, приказки и гатанки до новели, повести, пътеписи и пиеси.
 3.3       Срок: 

Крайният срок за участие е 30 април 2017 г.

Творбите се приемат на мейл:  iskri@bnr.bg или на адрес: София 1040, бул. „Драган Цанков“ № 4, за конкурса „Искри“.

 3.4      Оценяване 

Компетентно жури с участието на  известни български поети, белетристи и  редактори на детски и литературни предавания  от БНР  ще излъчи наградите по критерии: оригиналност, сила на внушенията и посланията,  добра езикова култура.

3.5.      Награди 

• Грамоти и специални ваучери за победителите от конкурса.

Две допълнителни награди  с грамота и парична стойност  на името на Радка Станимирова, автор на стихове за деца, дългогодишен редактор в Детската редакция  на БНР и издател на вестник „Славейче“ (1936-1943), създаден в началото на миналия век от Чичо Стоян.
 3.6.  Церемонията по награждаване ще се проведе на 18 юни 2017 г. и ще се излъчва  в директно двучасово  предаване по програма „Христо Ботев” , за да дадем  възможност и на слушателите да опознаят по-добре наградените деца. 
Отличените творби ще бъдат представени пред публика  в изпълнение на известни наши актьори и ще получат своята премиера в национален ефир. 

Ако сте до 16 години и обичате да пишете, изпратете ни вашите три най-добри произведения, заедно с пълните ви данни и телефон за връзка, на адрес:
Българско национално радио

София 1040, бул. „Драган Цанков“ № 4,

 за конкурса „Искри“,
 или на имейл iskri@bnr.bg  

